ถ้าเปลี่ยนยาคุมมีผลข้างเคียงอะไรไหมคะ และต้องทำไงบ้างคะ?
สวัสดีค่ะ ยาคุมกำเนิดแบบแผงรายเดือนนั้นเป็นวิธีการคุมกำเนิดที่มีประสิทธิภาพสูงมาก เป็นวิธีที่แนะนำในทางการแพทย์ หากได้กินติดต่อกันทุกวันจนหมดแผงยา ยามีประสิทธิภาพได้เกิน 99% การเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้การเปลี่ยนชนิดของยาคุมกำเนิดนั้นสามารถทำได้ค่ะ ควรทำเมื่อกินยาแผงเดิมหมดแล้ว แล้วจึงค่อยเริ่มแผงใหม่ ถ้ายาคุมแผงเดิมเป็นแบบ 21 เม็ดก็ให้เว้น 7 วันก่อนเริ่มแผงใหม่ ถ้าเป็นแบบ 28 เม็ดก็ให้เริ่มกินแผงใหม่ทันทีที่กินแผงเดิมหมด ผลข้างเคียงต่างๆเกิดได้น้อยมาก และขึ้นกับชนิดของยาเอง ไม่เกี่ยวกับการเปลี่ยนยาค่ะ